Proiect eșuat al României: Muzeul Holocaustului așteaptă, de ani de zile, amenajarea într-o clădire devastată
România încearcă, cu acte, să facă un muzeu al Holocaustului de aproape zece ani. Discuțiile sunt de peste 20 de ani în spațiul public. Acum, cu o parte de finanțare din PNRR, ar fi trebuit ca în 2026 să avem Muzeul Holocaustului din România la București, pe Calea Victoriei. Totuși, nici măcar o schelă nu a fost ridicată. Proiectul s-a blocat la hârtii, iar clădirea din anii '40, unde ar trebui să fie amenjat muzeul, se degradează pe zi ce trece.